Contact Lost

Το Contact Lost είναι τραγούδι του χαρντ ροκ συγκροτήματος Deep Purple, το τελευταίο του δίσκου Bananas, ο οποίος κυκλοφόρησε τον Σεπτέμβριο του 2003.Deep Purple - Bananas (2003, CD) | Discogs Το τραγούδι έχει διάρκεια 1 λεπτό και 27 δευτερόλεπτα, και ουσιαστικά είναι σόλο κιθάρας του Στηβ Μορς, το οποίο αφιέρωσε στο αδικοχαμένο πλήρωμα του διαστημικού λεωφορείου «Columbia».

Το γεγονός που ενέπνευσε το τραγούδι
Το «Columbia» διαλύθηκε κατά την είσοδο του στην ατμόσφαιρα της Γης, στις 1 Φεβρουαρίου 2003, μετά από επιτυχημένη ερευνητική πτήση 16 ημερών. Το ατύχημα οδήγησε σε θάνατο επτά μέλη του πληρώματος, τον διοικητή Ρικ Χάσμπαντ, τον πιλότο Γουίλι ΜακΚουλ και τους ειδικούς αποστολής Μάικλ Άντερσον, Ντέιβ Μπράουν, Λώρεν Κλαρκ, Καλπάνα Τσάουλα και Ίλαν Ρέιμον.Columbia disaster | History & Crew | Britannica

Η Ινδή Καλπάνα Τσάουλα ήταν οπαδός του συγκροτήματος και είχε πάρει μαζί της στο διάστημα τα άλμπουμ Machine Head και Purpendicular των Deep Purple, όπως και το Down to Earth των Rainbow.Deep Purple remembers shuttle astronaut - UPI.com

Την περίοδο που έγινε το ατύχημα, οι Deep Purple βρίσκονταν στο στούντιο για την ηχογράφηση του "Bananas". Το δυστυχές γεγονός προκάλεσε θλίψη στα μέλη του συγκροτήματος, με τον Μορς να συνθέτει το "Contact Lost" μέσα σε μία ώρα μετά την ανακοίνωση του ατυχήματος. Τα έσοδα από τα πνευματικά δικαιώματα του τραγουδιού δίνονται ως δωρεά από τον Μορς στις οικογένειες των θυμάτων.Deep Purple - Contact Lost | The Classic Rock Web

Τα CD του συγκροτήματος που είχε η αστροναύτης μαζί της βρέθηκαν στο έδαφος και η NASA τα χρησιμοποίησε ως μέρος μνημείου αφιερωμένου στην μνήμη των μελών της αποστολής. Ο Ζαν-Πιέρ Χάρισον, χήρος της Τσάουλα, διατήρησε επαφή με τον Στηβ Μορς και παρουσίασε το συγκεκριμένο μνημείο στη συναυλία των Deep Purple στην πόλη του Μεξικού, στις 23 Σεπτεμβρίου 2003.DEEP PURPLE Receive Musical Space Shuttle Remnants - Blabbermouth

Ζωντανές εκτελέσεις
Το "Contact Lost" συμπεριλήφθηκε στις συναυλίες των Deep Purple κατά την περιοδεία για την προώθηση του "Bananas" και παρέμεινε στο set list του συγκροτήματος για την περιοδεία του "Rapture of the Deep", την The Songs That Built Rock Tour και την περιοδεία του "Now What?!".Contact Lost by Deep Purple Song Statistics | setlist.fm

Ζωντανές ηχογραφήσεις
Ζωντανά ηχογραφημένες εκτελέσεις του τραγουδιού υπάρχουν στα εξής άλμπουμ:

 Live at Montreux 2011 (2011)
 Live In Verona (2014)
 From The Setting Sun… (In Wacken) (2015)
 …To The Rising Sun (In Tokyo) (2015)
 Live in Rome 2013 (2019)

 Τα μέλη του συγκροτήματος 
Το "Contact Lost" ηχογραφήθηκε από τη όγδοη σειρά μελών του συγκροτήματος. Τα μέλη της ήταν τα εξής:

 Στηβ Μορς - κιθάρα
 Ντον Έρεϊ - πλήκτρα
 Ρότζερ Γκλόβερ - μπάσο

Παραπομπές

Πηγές
 Bananas (2003), CD Booklet
 The Complete Deep Purple, Michael Heatley, Reynolds & Hearn, 2005

 Εξωτερικοί σύνδεσμοι 
 Contact Lost Tab by Deep Purple @ Ultimate-Guitar.Com
 Deep Purple - Contact Lost - YouTube

Contact Lost
Contact Lost